Târgul Ofertelor Educaţionale la Alba Iulia se va desfășura în perioada 16-17 mai, în Piața Cetății. Elevii pot afla specializările pe care le pot alege la 16 licee tehnologice din Alba. De asemenea, 22 de companii vor prezenta specificul meseriilor.
La eveniment sunt aşteptaţi aproximativ 2300 de elevi, din 80 de unităţi şcolare, anunță organizatorii.
La ediţia din acest an a Târgului Ofertelor Educaţionale, 22 de companii din judeţul Alba îşi vor prezenta specificul meseriilor prin standuri interactive.
16 unităţi de învăţământ tehnologic vor veni cu oferta de şcolarizare la învăţământul profesional clasic şi dual.
Licee participante:
- Colegiul Economic ”Dionisie Pop Marțian” Alba Iulia
- Colegiul Tehnic ”Apulum” Alba Iulia
- Liceul Tehnologic ”Dorin Pavel” Alba Iulia
- Liceul Tehnologic ”Alexandru Domșa” Alba Iulia
- Liceul Tehnologic Sebeș
- Liceul Tehnologic Aiud
- Liceul Tehnologic ”Alexandru Borza” Ciumbrud
- Liceul Tehnologic ”Timotei Cipariu” Blaj
- Liceul Tehnologic ”Ștefan Manciulea” Blaj
- Colegiul Tehnic ”Ion D. Lăzărescu” Cugir
- Liceul Tehnologic Silvic Câmpeni
- Liceul Tehnologic ”Țara Moților” Albac
- Liceul Tehnologic de Turism și Alimentație Arieșeni
- Liceul Tehnologic Jidvei
- Liceul Tehnologic Ocna Mureș
- Liceul ”Corneliu Medrea” Zlatna
și Universitatea Tehnică Cluj-Napoca
Târgul Ofertelor Educaţionale are drept scop promovarea ofertelor de şcolarizare ale unităţilor de învăţământ tehnologic de pe teritoriul judeţului Alba. Vor fi promovate și posibilităţile de formare profesională oferite de companii.
Evenimentul este organizat de Consiliul Judeţean Alba, împreună cu Primăria Municipiului Alba Iulia, Inspectoratul Şcolar Judeţean Alba, Centrul Judeţean pentru Resurse şi Asistenţă Educaţională Alba şi Grupurile de Acţiune Locală.
Urmăriți Alba24.ro și pe Google News
Dacă ți-a plăcut articolul: